রিউমাটয়েড আর্থ্রাইটিস

রিউমাটয়েড আর্থ্রাইটিস (RA) হলো একটি দীর্ঘমেয়াদী স্বতঃঅনাক্রম্য রোগ যা প্রাথমিকভাবে অস্থিসন্ধিকে প্রভাবিত করে। ফলে উষ্ণ, ফোলা এবং বেদনাদায়ক অস্থিসন্ধি পরিলক্ষিত হয়। বিশ্রামের পরে ব্যথা অনুভুত হয়। এ রোগে সাধারণত কব্জি এবং হাতের অস্থিসন্ধিগুলো বেশি জড়িত থাকে এবং শরীরের উভয় পাশে একই সাথে হয়ে থাকে। এই রোগটি ত্বক, চোখ, ফুসফুস, হৃৎপিন্ড, স্নায়ু এবং রক্ত সহ শরীরের অন্যান্য অংশকেও প্রভাবিত করতে পারে। এর ফলে রক্তশূন্যতা, ফুসফুসের চারপাশে প্রদাহ এবং হৃদপিণ্ডের চারপাশে প্রদাহ হতে পারে । পাশাপাশি মাঝেমধ্যে জ্বর এবং দূর্বলতা দেখা দেয়। প্রায়শই, লক্ষণগুলি কয়েক সপ্তাহ থেকে কয়েক মাস ধরে ধীরে ধীরে আসে। যদিও রিউমাটয়েড আর্থ্রাইটিসের কারণ স্পষ্ট নয়, তবে এটি বংশানুগত এবং পরিবেশগত কারণে হয় বলে বলে মনে করা হয়। অন্তর্নিহিত প্রক্রিয়াটি শরীরের অস্থিসন্ধিগুলোতে রোগ প্রতিরোধ ক্ষমতাকে আক্রমণ করে। এর ফলে সন্ধি আবরণে প্রদাহ হয় এবং ঘন হয়ে যায়। এটি হাড় এবং তরুণাস্থিকেও প্রভাবিত করে। রোগ নির্ণয় বেশিরভাগই একজন ব্যক্তির লক্ষণ এবং উপসর্গের ভিত্তিতে করা হয়। এক্স-রে এবং ল্যাবরেটরি পরীক্ষা রোগ নির্ণয় সমর্থন করতে পারে বা অনুরূপ উপসর্গ সহ অন্যান্য রোগ বাদ দিতে পারে। অন্যান্য রোগ যা একইভাবে উপস্থিত হতে পারে তার মধ্যে রয়েছে সিস্টেমিক লুপাস এরিথেমাটোসাস, সোরিয়াটিক আর্থ্রাইটিস এবং ফাইব্রোমায়ালজিয়া । রিউমাটয়েড আর্থ্রাইটিস প্রাথমিকভাবে অস্থিসন্ধিগুলোকে প্রভাবিত করে। তবে এটি ১৫-২৫% এরও বেশি ক্ষেত্রে অন্যান্য অঙ্গগুলিকেও প্রভাবিত করে। এ ক্ষেত্রে উদ্ভূত জটিলতাগুলোর মধ্যে রয়েছে রয়েছে সংবহনতন্ত্রের রোগ, অস্টিওপোরোসিস, আন্তঃস্থায়ী ফুসফুসের রোগ, সংক্রমণ, ক্যান্সার, ক্লান্ত বোধ করা, হতাশা, মানসিক অসুবিধা এবং কাজ করতে সমস্যা। রিউমাটয়েড আর্থ্রাইটিসের ঝুঁকির মধ্যে বংশানুগত এবং পরিবেশগত বিভিন্ন প্রভাবক জড়িত। বিশ্বব্যাপী প্রায় ১% প্রাপ্তবয়স্ক জনসংখ্যা রিউমাটয়েড আর্থ্রাইটিসে আক্রান্ত। গবেষণায় দেখা গেছে যে ৪০-৬০ বছর বয়সে এবং মহিলাদের মধ্যে এটি সবচেয়ে বেশি দেখা যায়। পারিবারিক ইতিহাস রিউমাটয়েড আর্থ্রাইটিসের ঝুঁকি প্রায় তিন থেকে পাঁচ গুণ ঝুঁকি বাড়ায়। ২০১৬ সালের হিসাবে, এটি অনুমান করা হয়েছিল যে জেনেটিক্স সেরোপজেটিভ ৪০-৬৫% ক্ষেত্রে দায়ী হতে পারে। আর সেরোনেগেটিভ রিউমাটয়েড আর্থ্রাইটিসের মাত্রা ৩০%। উত্তরাধিকারসূত্রে প্রাপ্ত টিস্যু মেজর হিস্টোকম্প্যাটিবিলিটি কমপ্লেক্স (এমএইচসি) অ্যান্টিজেনের জিনের সাথে রিউমাটয়েড আর্থ্রাইটিস দৃঢ়ভাবে জড়িত। এইচএলএ-ডিআর ৪ হল প্রধান জেনেটিক ফ্যাক্টর যা জাতিগত গোষ্ঠী অনুযায়ী পরিবর্তিত হয়। রিউমাটয়েড আর্থ্রাইটিসের জন্য প্রতিষ্ঠিত এপিজেনেটিক এবং পরিবেশগত ঝুঁকির কারণ রয়েছে। ককেশীয় জনগোষ্ঠীর মধ্যে ধূমপান একটি প্রতিষ্ঠিত ঝুঁকির কারণ। অধূমপায়ীদের তুলনায় ধূমপায়ীদের ঝুঁকি তিনগুণ বেশি। বিশেষত পুরুষ, ভারী ধূমপায়ী এবং যাদের রিউম্যাটয়েড ফ্যাক্টর পজিটিভ। পরিমিত অ্যালকোহল সেবন ক্ষেত্রবিশেষে প্রতিরক্ষামূলক হতে পারে। ক্রমাগত সিলিকার সংস্পর্শে আসলে রিউমাটয়েড আর্থ্রাইটিসের ঝুঁকি বেড়ে যায়। "Handout on Health: Rheumatoid Arthritis"। National Institute of Arthritis and Musculoskeletal and Skin Diseases। আগস্ট ২০১৪। জুন ৩০, ২০১৫ তারিখে মূল থেকে আর্কাইভ করা। সংগ্রহের তারিখ জুলাই ২, ২০১৫।  Majithia V, Geraci SA (নভেম্বর ২০০৭)। "Rheumatoid arthritis: diagnosis and management": 936–939। ডিওআই:10.1016/j.amjmed.2007.04.005। পিএমআইডি 17976416।  উদ্ধৃতি ত্রুটি: <ref> ট্যাগ বৈধ নয়; Lancet2016 নামের সূত্রটির জন্য কোন লেখা প্রদান করা হয়নি Wang H, Naghavi M, Allen C, Barber RM, Bhutta ZA, Carter A, ও অন্যান্য (GBD 2015 Mortality and Causes of Death Collaborators) (অক্টোবর ২০১৬)। "Global, regional, and national life expectancy, all-cause mortality, and cause-specific mortality for 249 causes of death, 1980-2015: a systematic analysis for the Global Burden of Disease Study 2015"। Lancet। 388 (10053): 1459–1544। ডিওআই:10.1016/S0140-6736(16)31012-1। পিএমআইডি 27733281। পিএমসি 5388903 ।  Turesson C, O'Fallon WM, Crowson CS, Gabriel SE, Matteson EL (আগস্ট ২০০৩)। "Extra-articular disease manifestations in rheumatoid arthritis: incidence trends and risk factors over 46 years"। Annals of the Rheumatic Diseases। 62 (8): 722–727। ডিওআই:10.1136/ard.62.8.722। পিএমআইডি 12860726। পিএমসি 1754626 ।  Rennie KL, Hughes J, Lang R, Jebb SA (এপ্রিল ২০০৩)। "Nutritional management of rheumatoid arthritis: a review of the evidence"। Journal of Human Nutrition and Dietetics। 16 (2): 97–109। ডিওআই:10.1046/j.1365-277x.2003.00423.x। পিএমআইডি 12662368।  Pollard KM (১১ মার্চ ২০১৬)। "Silica, Silicosis, and Autoimmunity"। Frontiers in Immunology। 7: 97। ডিওআই:10.3389/fimmu.2016.00097 । পিএমআইডি 27014276। পিএমসি 4786551 ।